
Til: Styret ved Institutt for spesialpedagogikk

Fra: Administrasjonen

Notatdato: 28. november 2025
Møtedato: 25. november 2025
Referanse: 2025/1596

Protokoll fra styremøte 25. november 2025
Til stede:
Athanasios Protopapas, Ellen Irén Brinchmann, Janne von Koss Torkildsen, 
Rolf Vegar Olsen, Sarah Johanne Boye Killengreen og Sunniva Aamodt-Moe
Forfall: 
Laila Bouzakraft og Kristin Slungård
Referent:         Else Marie Korsæth

GODKJENNING AV SAKSLISTE
Saksliste ble godkjent.
GODKJENNING AV PROTOKOLL

Protokoll fra styremøte 23.9.25 ble godkjent.



ORIENTERINGSSAKER 

O 5/25     Instituttleder orienterer 

· Økonomi 
En powerpointpresentasjon som ble vist i møtet, er vedlagt.

Instituttleder Rolf Vegar Olsen og Onega Novikova, seniorrådgiver ved UVs økonomiseksjon, orienterte om ISPs økonomi. Instituttet vil ha et akkumulert resultat på 13,4 millioner kroner ved utgangen av 2025, og et isolert resultat på 1,9 millioner kroner. Det isolerte resultatet går fra å være positivt i 2025 til å bli negativt i 2026, til vel 4,3 millioner kroner, hovedsakelig som følge av økte personalkostnader. Akkumulert resultat reduseres til 9 millioner kroner i 2026.  
Instituttets isolerte årsresultat ventes å være positivt igjen i 2030, med 3,9 millioner 
kroner, slik det fremgår av prognose for perioden 2027 – 2030. Se vedlagt presentasjon.

Helse, miljø, sikkerhet og beredskap (HMBS)
Ingen saker 
FULLMAKTSSAKER 

Ingen saker
DRØFTINGSSAKER 
D4/25     Om budsjett 2026 og prognose 2027 – 2030    
Instituttleder orienterte om den ennå ikke avsluttede prosessen knyttet til budsjett for 2026 og prognose for perioden 2027 – 2030. Instituttet gjennomfører dialogmøte om budsjett og prognose med fakultetet 3.12.25. Etter dette vil et forslag til budsjettvedtak for 2026 bli sendt på sirkulasjon til instituttstyrets medlemmer. 
Se også powerpointpresentasjonen som ble vist i møtet, vedlagt orienteringssak O5/25.
VEDTAKSSAKER
V19/25     Budsjettramme for Jonasprisen    
Et notat følger saken.

Vedtak: Instituttstyret vedtar enstemmig at budsjettrammen for Jonasprisen endres til 80 000 kr fra og med 2026. 
V20/25     Retningslinjer for tildeling og bruk av annum ved ISP     
Et nytt notat med justeringer i ny ordning for annum er vedlagt. 

Instituttstyret har gjort noen endringer i det opprinnelige forslaget til ny ordning for annum. Alle endringer er tatt inn i vedlagt notat. 

Vedtak: Instituttstyret vedtar enstemmig ny ordning for annum slik det er beskrevet i notat.
EVENTUELT
Ingen saker

